- Hindi News
- National
- अव्यवस्थाओं के बीच किसान मेला आयोजित, घंटों इंतजार करते रहे किसान, नहीं आए कलेक्टर
अव्यवस्थाओं के बीच किसान मेला आयोजित, घंटों इंतजार करते रहे किसान, नहीं आए कलेक्टर
नोहर. पंडाल में खाली पड़ी कुर्सियां।
नोहर| कृषिविभाग की आत्मा योजना के तहत जिला स्तरीय कृषि मैले का आयोजन विभिन्न अव्यवस्थाओं के बीच बुधवार को बालकृष्ण बिहानी स्टेडियम में हुआ। मैले में क्षेत्र सैकंडों किसानों ने भाग लिया। इस मौके पर पंचायत समिति प्रधान अमरसिंह पूनिया, भाजपा जिलाध्यक्ष बलवीर बिश्नोई, अतिरिक्त जिला कलेक्टर सुखबीरसिंह चौधरी आदि अतिथि मौजूद रहे। मेले में विभिन्न विभागों के अलावा पेस्टिसाइड्स, जैविक खेती, पशु पालन आदि से जुड़ी स्टालें लगाई गई थी। लेकिन अधिकांश किसानों की भीड़ मुफ्त में केलेंडर बैग मिलने वाली स्टालों पर रही। यहां घंटों तक किसान कतार में लगे रहे। मंच से बोलते हुए वक्ताओं ने जैविक खेती अपनाने, पशु पालन में नस्ल सुधार तथा कृषि में नवाचार करने की सलाह उपस्थित किसानों को दी। उन्होंने उपस्थितजनों से विभाग की ओर से दी जा रही सुविधाओं को लाभ किसानों को उठाने की बात कही। मेले के प्रचार-प्रसार के अभाव में अधिकतर कुर्सियां खाली रही। वहीं रही सही कसर कार्यक्रम के शुरू होने में हुई घंटों की देरी ने पूरा कर दिया। क्योंकि कलेक्टर के इंतजार में सुबह साढ़े 10 शुरू होने वाला मेला दोपहर डेढ़ बचे शुरू हो पाया। इससे परेशान दूर-दराज के गांवों से सुबह ही आए किसान दोपहर तक अपने गांवों का रूख करते दिखे जिस कारण पांडाला खाली होता गया। जाते-जाते अधिकतर किसान विभाग को कोसते देखे गए।
स्वच्छ भारत की उड़ी खिल्ली
मेले में साफ-सफाई का संदेश देने के लिए जिस स्टाल के आगे स्वच्छ भारत का संदेश लगाया गया था उसकी के आगे किसी विभागीय योजना के पर्चों का ढेर लगा हुआ था। यहीं नहीं चाय पीने के बाद यहां-वहां गिराए गए डिस्पोजल से भी मेला परिसर अटा नजर आया। लेकिन निर्धारित स्थान पर कचरा डालने के अपील विभाग के कर्मचारी कर रहे थे और स्टॉल वाले। इससे सरकारी कार्यक्रम में स्वच्छ भारत के नारे का खूब मुखौल उड़ता रहा।
tgl_Latn sot_Latn hin_Deva hin_Deva awa_Deva hin_Deva bho_Deva hin_Deva